ᱡᱷᱟᱝ

ᱡᱷᱟᱝ (ᱯᱟᱧᱡᱟᱵᱤ/ᱩᱨᱫᱩ: جھنگ) ᱫᱚ ᱯᱟᱠᱤᱥᱛᱟᱱ ᱨᱮᱱᱟᱜ ᱯᱟᱧᱡᱟᱵᱽ ᱯᱨᱚᱫᱮᱥ ᱨᱮᱱᱟᱜ ᱟᱨᱮ ᱟᱱᱟᱜ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱛᱟᱞᱢᱟ ᱯᱟᱧᱡᱟᱵᱽ ᱨᱮᱱᱟᱜ ᱨᱟᱡᱽᱜᱟᱲ ᱫᱳᱣᱟᱵᱽ ᱨᱮ ᱪᱤᱱᱟᱵᱽ ᱜᱟᱰᱟ ᱨᱮᱱᱟᱜ ᱥᱟᱢᱟᱝ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱱᱚᱣᱟ ᱧᱩᱛᱩᱢ ᱟᱱ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱟᱨ ᱱᱚᱣᱟ ᱯᱟᱠᱤᱥᱛᱟᱱ ᱨᱮᱱᱟᱜ ᱑᱘ ᱟᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱥᱚᱦᱚᱨ ᱠᱟᱱᱟ ᱾ ᱡᱷᱟᱝ ᱫᱚ ᱯᱟᱧᱡᱟᱵᱤ ᱥᱟᱶᱦᱮᱫ ᱨᱮ ᱢᱤᱫ ᱢᱩᱬᱩᱛ ᱴᱷᱟᱶ ᱮ ᱟᱢᱮᱴ ᱟᱠᱟᱜᱼᱟ, ᱡᱷᱟᱝ ᱫᱚ ᱯᱟᱧᱡᱟᱵᱤ ᱟᱹᱨᱤᱪᱟᱹᱞᱤ ᱨᱮᱱᱟᱜ ᱢᱩᱬᱩᱛ ᱛᱟᱞᱢᱟ ᱢᱮᱱᱛᱮ ᱵᱟᱰᱟᱭᱚᱜᱼᱟ ᱾

ᱪᱷᱟᱹᱴᱭᱟᱹᱨ
ᱥᱚᱦᱚᱨ ᱟᱨ ᱦᱚᱱᱚᱛ ᱨᱮᱱᱟᱜ ᱱᱟᱜᱟᱢᱤᱭᱟᱹ ᱧᱩᱛᱩᱢ ᱫᱚ ᱡᱷᱟᱝ ᱥᱤᱭᱟᱞ ᱠᱟᱱᱟ ᱾ ᱡᱷᱟᱝ ᱟᱹᱲᱟᱹ ᱫᱚ ᱥᱚᱝᱥᱠᱨᱤᱛ ᱟᱹᱲᱟᱹ ᱡᱟᱝᱞᱟ ᱠᱷᱚᱱ ᱦᱮᱡ ᱟᱠᱟᱱᱟ ᱡᱟᱦᱟᱸ ᱨᱮᱱᱟᱜ ᱢᱮᱱᱮᱛ ᱫᱚ ᱩᱵᱽᱨᱩᱫᱼᱠᱷᱚᱵᱽᱨᱩᱫ ᱥᱮ ᱵᱤᱨ ᱴᱚᱴᱷᱟ; ᱡᱷᱟᱝ ᱟᱹᱲᱟᱹ ᱨᱮᱱᱟᱜ ᱢᱩᱬ ᱫᱚ ᱱᱚᱶᱟ ᱦᱚᱸ ᱠᱟᱱᱟ ᱾ ᱡᱷᱟᱝ ᱫᱚ ᱥᱤᱭᱟᱞ ᱥᱚᱦᱚᱨ ᱨᱮᱱᱟᱜ ᱱᱟᱜᱟᱢᱤᱭᱟᱹ ᱧᱩᱛᱩᱢ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮᱱᱟᱜ ᱢᱮᱱᱮᱛ ᱫᱚ "ᱥᱤᱭᱟᱞ ᱨᱮᱱᱟᱜ ᱴᱚᱴᱷᱟ" ᱾

ᱱᱟᱜᱟᱢ
ᱡᱷᱟᱝ ᱥᱚᱦᱚᱨ ᱫᱚ ᱑᱒᱘᱘ ᱥᱟᱞ ᱨᱮ ᱥᱤᱭᱟᱞ ᱟᱹᱫᱤᱵᱟᱹᱥᱤ ᱨᱤᱱᱤᱡ ᱢᱩᱬᱩᱛ ᱨᱟᱭ ᱥᱤᱭᱟᱞ ᱦᱚᱛᱮᱛᱮ ᱵᱮᱱᱟᱣ ᱞᱮᱱᱟ ᱾ ᱥᱤᱭᱟᱞ ᱟᱹᱫᱤᱵᱟᱹᱥᱤ, ᱱᱩᱠᱩᱣᱟᱜ ᱜᱷᱟᱨᱚᱸᱡᱽ ᱨᱤᱱ ᱦᱚᱲ, ᱱᱚᱣᱟ ᱴᱚᱴᱷᱟ ᱨᱮ ᱩᱱ ᱚᱠᱛᱚ ᱠᱷᱚᱱ ᱜᱮ ᱠᱚ ᱨᱟᱡᱽ ᱞᱮᱫ ᱛᱟᱦᱮᱸᱫ ᱡᱚᱠᱷᱚᱱ ᱨᱚᱝᱡᱤᱛ ᱥᱤᱝ ᱫᱚ ᱡᱷᱟᱝ ᱨᱤᱱᱤᱡ ᱢᱩᱪᱟᱹᱫ ᱥᱤᱭᱟᱞ ᱨᱟᱡᱟ, ᱚᱦᱢᱚᱫᱽ ᱠᱷᱟᱱ (᱑᱘᱑᱒ ᱠᱷᱚᱱ ᱑᱘᱒᱒ ᱫᱷᱟᱹᱨᱤᱡ) ᱢᱤᱫ ᱟᱹᱰᱤ ᱞᱟᱹᱲᱦᱟᱹᱭ ᱛᱟᱭᱚᱢ ᱫᱚ ᱵᱟᱭ ᱦᱟᱨᱟᱣ ᱞᱮᱫᱮᱭᱟ ᱾

ᱡᱷᱟᱝ ᱨᱮᱱᱟᱜ ᱥᱤᱭᱟᱞ ᱠᱷᱟᱱ ᱟᱨ ᱨᱟᱡᱽᱵᱟᱱᱟ ᱟᱨ ᱵᱷᱚᱨᱚᱣᱟᱱᱟ ᱞᱮᱠᱟᱱ ᱮᱴᱟᱜ ᱥᱤᱭᱟᱞ ᱩᱯᱼᱡᱟᱹᱛᱤ ᱠᱚᱣᱟᱜ ᱥᱟᱢᱴᱟᱣ ᱥᱟᱥᱚᱱ ᱨᱮ, ᱩᱱᱠᱩᱣᱟᱜ ᱫᱟᱲᱮ ᱪᱮᱛᱟᱱ ᱨᱮ, ᱡᱷᱟᱝ ᱨᱮᱱᱟᱜ ᱥᱤᱭᱟᱞ ᱫᱤᱥᱚᱢ ᱫᱚ ᱮᱛᱚᱢ ᱨᱮ ᱢᱩᱡᱚᱯᱷᱚᱨᱜᱚᱲ ᱥᱤᱢᱟᱹ ᱟᱨ ᱜᱚᱴᱟ ᱪᱤᱱᱤᱭᱚᱴ ᱫᱷᱟᱹᱨᱤᱡ ᱯᱟᱥᱱᱟᱣ ᱮᱱᱟ, ᱠᱟᱢᱟᱞᱤᱭᱟ ᱟᱨ ᱠᱟᱵᱤᱨᱣᱟᱞᱟ ᱤᱞᱟᱠᱚᱥ ᱾ ᱱᱚᱣᱟ ᱴᱚᱴᱷᱟ ᱫᱚ ᱵᱷᱚᱠᱠᱚᱨ ᱟᱨ ᱥᱟᱨᱜᱳᱫᱷᱟ ᱨᱮᱱᱟᱜ ᱛᱤᱱᱟᱹᱜ ᱜᱟᱱ ᱴᱚᱴᱷᱟ ᱨᱮ ᱯᱟᱥᱱᱟᱣ ᱟᱠᱟᱱᱟ ᱾ ᱜᱟᱲ ᱢᱚᱦᱟᱨᱟᱡᱟ ᱟᱨ ᱚᱦᱢᱚᱫᱽᱯᱩᱨ ᱥᱤᱭᱟᱞ ᱴᱚᱴᱷᱟ ᱫᱚ ᱨᱟᱡᱽᱵᱟᱱᱟ ᱥᱤᱭᱟᱞ ᱟᱹᱫᱤᱵᱟᱹᱥᱤ ᱠᱚᱣᱟᱜ ᱥᱚᱢᱯᱚᱛᱤ ᱨᱮ ᱥᱮᱞᱮᱫ ᱞᱮᱱᱟ, ᱡᱟᱦᱟᱸᱭ ᱫᱚ ᱵᱟᱞᱩᱪ ᱟᱹᱫᱤᱵᱟᱹᱥᱤ ᱠᱚ ᱛᱷᱟᱞ ᱨᱮ ᱢᱩᱪᱟᱹᱫ ᱠᱮᱫ ᱠᱚᱣᱟ ᱟᱨ ᱑᱗ ᱟᱱᱟᱜ ᱥᱟᱭ ᱥᱮᱨᱢᱟ ᱨᱮᱱᱟᱜ ᱛᱟᱞᱟ ᱫᱷᱟᱹᱨᱤᱡ ᱢᱩᱞᱛᱟᱱ ᱨᱤᱱᱤᱡ ᱱᱟᱣᱟᱵᱽ ᱮ ᱦᱟᱨᱟᱣ ᱠᱮᱫᱮᱭᱟ ᱾

ᱵᱨᱤᱴᱤᱥ ᱨᱟᱡᱽ ᱞᱮᱠᱟᱛᱮ, ᱡᱷᱟᱝ ᱟᱨ ᱢᱤᱜᱷᱤᱭᱟᱱᱟ ᱥᱚᱦᱚᱨ, ᱡᱟᱦᱟᱸ ᱫᱚ ᱵᱟᱨ ᱢᱤᱞ (᱓.᱒ ᱠᱤᱞᱚᱢᱤᱴᱚᱨ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱥᱚᱦᱚᱨ ᱫᱚ ᱢᱤᱫᱴᱟᱹᱝ ᱡᱩᱢᱤᱫᱽ ᱢᱩᱱᱥᱤᱯᱟᱞᱤᱴᱤ ᱵᱮᱱᱟᱣ ᱮᱱᱟ, ᱡᱟᱦᱟᱸ ᱫᱚ ᱛᱟᱭᱚᱢ ᱛᱮ ᱡᱷᱟᱝᱼᱢᱤᱜᱷᱤᱭᱟᱱᱟ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱸᱫ ᱾Jhang District article in the Imperial Gazetteer of India , v. 14, pp. 125 - 134

ᱚᱛᱱᱚᱜ
ᱡᱷᱟᱝ ᱥᱚᱫᱽᱨᱚ ᱫᱚ ᱓᱑.᱒᱗ ᱞᱟᱴᱤᱪᱩᱰ ᱟᱨ ᱗᱒.᱓᱓ ᱞᱚᱝᱜᱤᱪᱩᱰ ᱨᱮ ᱢᱮᱱᱟᱜᱼᱟ ᱟᱨ ᱫᱚᱨᱭᱟ ᱟᱴᱮᱫ ᱠᱷᱚᱱᱟᱜ ᱑᱕᱘ ᱢᱤᱴᱚᱨ ᱩᱥᱩᱞ ᱨᱮ ᱢᱮᱱᱟᱜᱼᱟ ᱾

ᱡᱷᱟᱝ ᱫᱚ ᱪᱤᱱᱟᱵᱽ ᱨᱮᱱᱟᱜ ᱥᱟᱢᱟᱝ ᱫᱷᱟᱨᱮ ᱨᱮ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱟᱛᱷᱟᱨᱟ ᱦᱟᱡᱟᱨᱤ ᱥᱚᱦᱚᱨ ᱥᱩᱨ ᱨᱮ ᱛᱨᱤᱢᱢᱩ ᱵᱟᱨᱟᱡᱽ ᱨᱮ ᱡᱷᱮᱞᱟᱢ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱒᱐᱑᱔ ᱥᱮᱨᱢᱟ ᱨᱮᱱᱟᱜ ᱫᱟᱜ ᱡᱟᱹᱲᱤ ᱠᱷᱟᱹᱛᱤᱨ ᱥᱚᱦᱚᱨ ᱨᱮ ᱫᱟᱜ ᱡᱟᱹᱲᱤ ᱫᱚ ᱵᱟᱝ ᱦᱩᱭ ᱞᱮᱱᱟ, ᱪᱮᱫᱟᱜ ᱥᱮ ᱫᱟᱜ ᱡᱟᱹᱲᱤ ᱫᱚ ᱟᱛᱨᱟ ᱦᱟᱡᱟᱨᱤ ᱥᱮᱫ ᱛᱮ ᱨᱩᱣᱟᱹᱲ ᱮᱱᱟ ᱾ ᱡᱷᱟᱝ ᱨᱮ ᱯᱮᱭᱟ ᱜᱟᱰᱟ ᱢᱮᱱᱟᱜᱼᱟ ᱡᱮᱞᱮᱠᱟ ᱪᱤᱱᱟᱵᱽ ᱜᱟᱰᱟ, ᱡᱷᱮᱞᱟᱢ ᱜᱟᱰᱟ ᱟᱨ ᱨᱟᱵᱤ ᱜᱟᱰᱟ ᱦᱚᱸ ᱚᱦᱢᱚᱫᱽᱯᱩᱨ ᱥᱤᱭᱟᱞ ᱥᱩᱨ ᱡᱷᱟᱝ ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱠᱚ ᱟᱲᱟᱜᱼᱟ ᱾ ᱢᱟᱜᱷᱤᱭᱟᱱᱟ ᱫᱚ ᱪᱤᱱᱟᱵᱽ ᱨᱮᱱᱟᱜ ᱡᱟᱞᱳᱫᱷ ᱜᱷᱟᱹᱴᱤ ᱧᱮᱞ ᱧᱟᱢᱚᱜ ᱡᱟᱭᱜᱟ ᱨᱮᱱᱟᱜ ᱩᱥᱩᱞ ᱨᱮ ᱢᱮᱱᱟᱜᱼᱟ, ᱡᱚᱠᱷᱚᱱ ᱡᱷᱟᱝ ᱨᱮᱱᱟᱜ ᱱᱟᱜᱟᱨ ᱫᱚ ᱱᱚᱣᱟ ᱨᱮᱱᱟᱜ ᱞᱟᱛᱟᱨ ᱨᱮ ᱢᱮᱱᱟᱜᱼᱟ ᱾

ᱰᱮᱢᱚᱜᱨᱟᱯᱷᱤ
᱑᱙᱙᱘ ᱥᱮᱨᱢᱟ ᱨᱮ ᱯᱟᱠᱤᱥᱛᱟᱱ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ ᱱᱚᱣᱟ ᱱᱚᱜᱚᱨ ᱨᱮ ᱒᱙᱓,᱓᱖᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱯᱟᱠᱤᱥᱛᱟᱱ ᱨᱮᱱᱟᱜ ᱒᱐᱑᱗ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱑᱙ ᱥᱮᱨᱢᱟ ᱨᱮ ᱔᱑.᱑᱗% ᱵᱟᱲᱦᱟᱣ ᱥᱟᱶᱛᱮ ᱥᱚᱦᱚᱨ ᱨᱮᱱᱟᱜ ᱦᱚᱲ ᱮᱞ ᱫᱚ ᱔᱑᱔,᱑᱓᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾

ᱪᱟᱪᱞᱟᱣ
ᱡᱷᱟᱝ ᱥᱚᱫᱚᱨ ᱫᱚ ᱡᱷᱟᱝ ᱛᱚᱦᱥᱤᱞ (ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱟᱵᱽᱰᱤᱵᱤᱡᱚᱱ) ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱛᱚᱦᱥᱤᱞ ᱫᱚ ᱕᱕ ᱜᱚᱴᱟᱝ ᱭᱩᱱᱤᱭᱚᱱ ᱠᱚᱣᱩᱱᱥᱤᱞ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾Tehsils & Unions in the District of Jhang – Government of Pakistan 

ᱥᱮᱪᱮᱫ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
Punjab Government (Jhang District profile) Archived
Jhang Portal (in Urdu language)
Jhang Portal  (in English)

ᱛᱷᱚᱠ:ᱯᱟᱧᱡᱟᱵᱽ (ᱯᱟᱠᱤᱥᱛᱟᱱ) ᱨᱮᱱᱟᱜ ᱥᱚᱦᱚᱨ ᱠᱚ
ᱛᱷᱚᱠ:ᱡᱷᱟᱝ ᱦᱚᱱᱚᱛ